ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΤΜΗΜΑ ΑΓΡΟΝΟΜΩΝ ΚΑΙ ΤΟΠΟΓΡΑΦΩΝ ΜΗΧΑΝΙΚΩΝ

Οδηγίες και παρατηρήσεις σχετικά με τις δηλώσεις μαθημάτων χειμερινών εξαμήνων του πανεπιστημιακού έτους 2019-2020

 «ΥΥΠΟΔ»: Υποχρεωτικό Υποδομής

Υποχρεωτικά Υποδομής είναι τα μαθήματα του 1ου, 2ου και 3ου εξαμήνου.

«ΥΚΟΡ»: Υποχρεωτικό Κορμού

Υποχρεωτικά Κορμού είναι τα μαθήματα του 4ου, 5ου, 6ου εξαμήνου.

«ΞΓ»: Ξένη Γλώσσα

Η Ξένη Γλώσσα που διδάσκεται είναι Αγγλικά, Γερμανικά και Νέα Ελληνικά (μόνο για τους αλλοδαπούς φοιτητές).

ΚΑΤΕΥΘΥΝΣΕΙΣ

ΓΤΟ: Γεωδαισίας και Τοπογραφίας

ΚΦΧ: Κτηματολογίου, Φωτογραμμετρίας και Χαρτογραφίας

ΣΥΕ: Συγκοινωνιακών και Υδραυλικών Έργων

«ΥΕΤ» : Υποχρεωτικό Επιλογής Τομέα και «ΕΑΤ»: Επιλογή Άλλου Τομέα

Είναι τα μαθήματα της Κατεύθυνσης του 7ου, 8ου και 9ου εξαμήνου.

 «Υ»: Υποχρεωτικό Μάθημα

Υποχρεωτικά είναι τα μαθήματα «Ασκήσεις Υπαίθρου», «Μεθοδολογία, Έρευνα και Συγγραφή Επιστημονικών Εργασιών» και «Διπλωματική Εργασία»

«ΠΡ» : Προαιρετικό

Προαιρετικό είναι το μάθημα «Πρακτική Άσκηση».

1. Οι φοιτητές του 1ου εξαμήνου δηλώνουν μαθήματα μόνο αυτού του εξαμήνου σύνολο 6 (έξι) μαθήματα.
2. Οι φοιτητές του 3ου εξαμήνου δηλώνουν τα μαθήματα του 3ου εξαμήνου και 3 (τρία) μαθήματα επιπλέον μόνο από το 1ο εξάμηνο, σύνολο 9 (εννιά) μαθήματα.
3. Οι φοιτητές του 5ου εξαμήνου δηλώνουν τα μαθήματα του 5ου εξαμήνου και 3 (τρία) μαθήματα επιπλέον από το 1ο και το 3ο εξάμηνο, σύνολο 10 (δέκα) μαθήματα.
4. Δικαίωμα επιλογής Τομέα έχουν οι φοιτητές του 7ου εξαμήνου που έχουν περάσει 20 (είκοσι) μαθήματα συνολικά από τα 6 (έξι) πρώτα εξάμηνα.
5. Οι φοιτητές του 7ου εξαμήνου που έχουν δικαίωμα επιλογής Τομέα μπορούν να δηλώσουν 5 (πέντε) μαθήματα του Τομέα επιλογής τους ή 4 (τέσσερα) του Τομέα επιλογής τους και 1 (ένα) οποιουδήποτε άλλου Τομέα. Ακόμα μπορούν να δηλώσουν ως και 3 (τρία) μαθήματα επιπλέον από προηγούμενα χειμερινά εξάμηνα και την Ξένη Γλώσσα δηλαδή συνολικά ως 9 (εννέα) μαθήματα.
6. Οι φοιτητές του 9ου εξαμήνου, που έχουν επιλέξει Τομέα, δηλώνουν 3 (τρία) μαθήματα από μία έμφαση του Τομέα επιλογής τους ή μπορούν να δηλώσουν 2 (δύο) μαθήματα από την έμφαση επιλογής τους και 1 (ένα) μάθημα από άλλη έμφαση του ίδιου Τομέα. Επίσης μπορούν να δηλώσουν ως και 6 (έξι) μαθήματα επιπλέον, από προηγούμενα χειμερινά εξάμηνα. Δηλαδή συνολικά 9 (εννέα) μαθήματα.
7. Οι φοιτητές που έχουν επιλέξει Τομέα αλλά επιθυμούν να διδαχτούν και περισσότερα μαθήματα, μπορούν να τα επιλέξουν, είτε από τον Τομέα Επιλογής τους είτε από τους άλλους Τομείς.
8. Οι φοιτητές του 7ου ή του 9ου εξαμήνου που δεν έχουν δικαίωμα επιλογής Τομέα (και επομένως δε δηλώνουν μαθήματα 7ου και 9ου εξαμήνου) έχουν δικαίωμα να δηλώσουν ως και 10 (δέκα) μαθήματα προηγούμενων χειμερινών εξαμήνων.
9. Οι φοιτητές που βρίσκονται σε εξάμηνο ίσο, ή και μεγαλύτερο του 10ου μπορούν να επιλέξουν επίσης και το μάθημα «Πρακτική Άσκηση» και είναι Προαιρετικό. Το μάθημα αυτό δεν προσμετράται ούτε στα μαθήματα του Τομέα που μπορούν να δηλώσουν ούτε στο συνολικό αριθμό των μαθημάτων που μπορούν να δηλώσουν, ούτε στο βαθμό του διπλώματος.
10. Οι φοιτητές που βρίσκονται στο 11ο εξάμηνο και μεγαλύτερο και δεν έχουν δικαίωμα επιλογής Τομέα μπορούν να δηλώσουν απεριόριστο αριθμό μαθημάτων από το 1ο, 3ο και 5ο εξάμηνο και από το 2ο, 4ο και 6ο εξάμηνο (κόντρα εξεταστική- γίνεται με ξεχωριστή δήλωση μετά από ανακοίνωση της Γραμματείας).
11. Οι φοιτητές που βρίσκονται στο 11ο εξάμηνο και μεγαλύτερο και έχουν επιλέξει ή έχουν δικαίωμα επιλογής Τομέα μπορούν να δηλώσουν απεριόριστο αριθμό μαθημάτων από 1ο, 3ο, 5ο, 7ο και 9ο εξάμηνο και από το 2ο, 4ο, 6ο, 8ο και 10ο εξάμηνο (κόντρα εξεταστική- γίνεται με ξεχωριστή δήλωση μετά από ανακοίνωση της Γραμματείας).
12. Υπενθυμίζεται ότι δικαίωμα ανάθεσης διπλωματικής εργασίας, έχουν οι φοιτητές που βρίσκονται σε εξάμηνο μεγαλύτερο ή ίσο του ένατου, έχουν επιλέξει Τομέα και έχουν περάσει τουλάχιστον 40 μαθήματα. Οι ημερομηνίες ανάθεσης Δ.Ε. ανακοινώνονται από τη Γραμματεία. Η Διπλωματική Εργασία **ΔΕΝ** δηλώνεται κατά τη διαδικασία υποβολής δηλώσεων μαθημάτων. Μετά τον έλεγχο αίτησης ανάθεσης διπλωματικής εργασίας, η Γραμματεία δηλώνει σ’ αυτούς που έχουν δικαίωμα ανάθεσης, το μάθημα «Μεθοδολογία, Έρευνα και Συγγραφή Επιστημονικών Εργασιών», που σύμφωνα με το Ωρολόγιο Πρόγραμμα σπουδών, διδάσκεται από την κ. Ευαγγελία Τσεβά, σε συνεννόηση μαζί της.
13. Υπενθυμίζεται ότι το ισχύον πρόγραμμα εφαρμόζεται για όλους τους φοιτητές και όχι ανάλογα με το πανεπιστημιακό έτος εγγραφής τους.
14. Για οποιαδήποτε άλλη διευκρίνιση οι φοιτητές μπορούν να απευθύνονται στη Γραμματεία του Τμήματος.

**Υπενθυμίζεται ότι μετά την υποβολή της ηλεκτρονικής δήλωσης μαθημάτων, οι φοιτητές πρέπει να επικοινωνούν με τη Γραμματεία για να ελέγχουν την ορθότητα υποβολής της δήλωσής τους, είτε αυτοπροσώπως, είτε τηλεφωνικά, είτε με email , στο** **info@topo.auth.gr** **.**

Θεσσαλονίκη, 11 Οκτωβρίου 2019

Από τη Γραμματεία του Τμήματος